畫面裏面既字幕，由白變藍。
對於一個無聽過太多K歌既人黎講，唱K之意早已經不在唱歌。講到低，我唱到啲咩歌？我對上一隻聽過既周杰倫，已經係珊瑚海。
所以，我大多時候都係飲酒同埋聽celia唱。
我斟咗杯black label，跟住攞起celia隻杯斟。
我一啖飲完。celia亦如是。
望住個遙控，我係度諗，其實我黎做乜？
我開始點歌。點黎點去，都係麥浚龍，最多有幾隻beyond，張學友，劉德華，李克勤。
大家各自唱過幾首，跟住又到celia。
攞起支酒，我先發現原來我同celia已經飲咗半支。
我望住唱緊歌既celia。我視線無離開過佢。
我記起第一日係st.johns見到佢。
就係嗰刻，我見到坐係對面既celia，垂低頭，係度睇campbook。
佢抬起頭。我地大家都向對方點頭，笑咗笑。
大抵係每個人心目中，都有一啲四目交投特別難以忘記。
可能，Celia就係我係度既原因。
到麥浚龍既借火。
「不如我地聽呢隻歌。」我伸手攬住celia。
佢挨住我膊頭。
聽下聽下，我記起有一日因為同前度分手攬住呀媽係度狂喊。
聽下聽下，我記起係水街同celia飲酒。
聽下聽下，我覺得隻歌根本就係我同celia既寫照。
直到我同celia再次四目交投。
我同celia，越哄越埋，去到一個位，我同佢都停低咗。
我決定要揸次主意。
我錫咗埋去。